
COMUNITATS DE GARRIGA DE LA SERRA DE 
LLEVANT DE MALLORCA. CARACTERÍSTIQUES 
| ECOLÒGIQUES DE LES ESPÈCIES MES 

| REPRESENTATIVES. 

RESUMEN. Se estudian las comunidades naturales o seminaturales con estrato arbustivo 
bien desarrollado (con árboles o sin ellos) que pueden englobarse bajo el término mallor- 
quín de “garriga” en un área de unos 9 x 9 Km. del este de Mallorca tomando 108 localida- 
des en las que se determinó la cobertura de las especies vegetales presentes, junto con otros 
datos ambientales. Se aplican dos análisis de componentes principales forzando la acumula- 
ción de varianza en 40, 10 y 5 factores o ejes de coordenadas. La distribución de la varian-. 
za revela la complejidad de estas comunidades sometidas a influencia humana desde antiguo 
con un continuo avance y retroceso en la sucesión ecológica. Las comunidades de encinar y: 
acebuctial (equivalentes a las de Quercion-ilicis y Olea-Ceratonia “sensu lato”) quedan muy 
bien definidas, aunque la primera está desglosada en la zona en dos según su grado de 
conservación. No se pone de manifiesto, en cambio, ninguna comunidad que pueda asimi- 
larse a las clásicas de Rosmarino-Ericion, debido al particular comportamiento del romero: 
en estas zona (y en todo Mallorca). Se interpretan las relaciones dinámicas entre las princi- 
pales comunidades de la zona en función de gradientes ambientales (humedad-sequía, in- 
fluencia marina) y en función de la degradación antropógena. Se analiza y discute el carác- 
ter de estas comunidades como intermedio entre las equivalentes del Occidente de Mallorca 
y las de Menorca. Se pone de relieve la diferencia entre los restos de encinar de esta zona y 
los de la Serra de Tramuntana. Finalmente se analiza la distribución y tipo de estrategia 
ecológica de las principales especies. 


SUMMARY. Chaparral communities in the “Serra de Llevant” (East of Majorca, Spain). 
Ecology of the main plant species: Natural and semi-natural chaparral mediterranean vegeta- 
tion, with or without tree layer, in an area of 9 x 9 Km in the East of the Island of Majorca. 
(Spain) is studied by plotting 108 random samples and determining cover and some habitat 
factors, with special attention to lithological substrate. Analysis of principal components:hås 

been applied to the floristic data in order to know the main community types. In spite of 
the old human influence on the area, that has achieved a typical mosaic vegetation, there 
are some climax communities that correspond to the associations of Quercion ilicis and 
Oleo-Ceratonion “sensu lato” of the phytosociological classification, but any association simi- 
lar to Rosmarino-Ericion is shown. An interpretation of the relation between the main com- 
munity tipes is proposed in function of habitat gradients (humidity-dryness, marine influen- 
ce) and anthropic degradation (specially by fire). A discussion is made about the floristic 
and biogeographical characteristics of these communities that are intermediate between tho- 
se of the West of Majorca and those of Minorca. Finally, the main chaparral species are 
characterized by their distribution type and ecological strategy along succession. 


INTRODUCCIÓ 


El més característic de la vegetació -espontánia i subespontània dels paisos 
de clima mediterrani arreu del món és la importància de l'estrat arbustiu, enca- 
ra que hi pugui haver també un estrat arbori que, de totes maneres, mai no 
està prou desenrotllat per a donar al conjunt la categoria de bosc en el sentit 
que pugui tenir aquesta paraula aplicada als boscs caducifolis atlantics i cen- 
troeuropeus. Així, HARANT i JARRY (1973) diuen que, amb l'exageració pròpia 
dels mediterranis, els francesos anomenen “forét” a lo que no passa de ser “un 
bosquet ou un bois plus. o mois étendue”. 

La garriga, amb arbres o sense, ve a ser equivalent al “chaparral” dels 
californians, al “matorral” dels castellans, la “garrigue” i el “maquis” del fran- 
cesos, la “macchia” dels italians i la “máquia” i "brolla" dels catalans, entre 
altres. A Mallorca, com a variant de garriga, solem usar el terme marina amb 
el qué designam les associacions arbustives próximes a la mar. La característica 
comú a totes aquestes comunitats, amés de la importància de l'estrat arbustiu, 
és la influència, quasi sempre antiga, de l'home. i l'acció del foc. 

La paraula garriga, segons alguns, ve del celta "gar", que significa roca i 
que forma “garric” o arbre de la roca, que seria l'alzina. A Catalunya anome- 
nen garrig al Quercus coccifera i fan derivar el terme d'aquest mot. HARANT i 
JARRY (1973), després de recollir diverses definicions de garriga, les resumei- 
xen diguent que “és una formació vegetal xérica, sobre sol calcari pobre en 
humus i amb roques 'aflorants, que és el resultat de la degradació antropògena 
de l'alzinar primitiu". I 

Realment és sempre compromès definir un terme d'ús comú que moltes 
vegades s'empra en diferents sentits fins i tot a una mateixa comunitat huma- 
na. Probablement el terme garriga sigui el més general a Mallorca, de modo 
que les paraules marina, alzinar degradat, pinar, sivinar, etc. podrien designar 
diverses classes o variants de garriga. 

La vegetació de les Illes Balears ha estat objecte de nombrosos estudis 
desde fa molts d'anys, dominant clarament els de tipus biogeogràfic o fitoso- 
ciològic. Aquí ens proposam fer un estudi d'una zona molt concreta de la Se- 
rra de Llevant, la de la Badia de Son Servera, aplicant mètodes d'anàlisis fac- 
torial. Amb aquesta metodologia pretenem arribar a una primera aproximació 
sobre els grans tipus de comunitat de garriga que hi ha actualment, que són el 
resultat de l'acció antiquísima de l'home sobre la primitiva vegetació que esta- 
va determinada essencialment pel substrat i el clima. La influència humana a 
Mallorca és tan antiga i tan intensa que ja no resta ni una contrada que es 
pugui dir natural. Deixant apart les destrosses modernes via urbanitzacions, 
pedreres i coses així, la modificació principal de la vegetació s'ha produit his- 
tòricament per l'agricultura (principalment a la plana) i per la ramaderia que 
segurament s'ha servit dels incendis per á renovellar les pastures. 


Les Serras de Llevant tenen unes característiques geològiques ben diferen- 
ciades de les de la Serra de Tramuntana i, pot ser això per altres motius, tam- 
bé la flora té unas característiques diferencials. Així, des del punt de vista bio- 
geogràfic, s'ha escrit molt sobre la divisió de les illes en Pitiiises (Eivissa:i For- 
mentera) d'influència ibèrica, i Balears (Mallorca, Menorca i Cabrera) d'in- 
fluència tirrènica (CoLom, 1964, 1978), però no tant sobre un fet que crida 
immediatament l'atenció, com és la distribució actual de moltes espècies arbus- 
tives o sufructicoses com per exemple Lavandula dentata, Cneorum tricoccon, 
Anthyllis cytisoides etc., que es troben a la part occidental de Mallorca, però 
no a l'oriental, sense tenir en compte d'altres com Quercus coccifera, que en- 
cara que es trobin a la Serra de Llevant són molt escasses comparades amb 
l'occident de l'illa. Estam convinçuts de què és impossible explicar aquests fets 
per les condicions ambientals actuals, ja que, per exemple, Cneorum tricoccon' 
es troba a l'occident de Mallorca des de les zones més seques i tèrmiques del 
Cap Blanc fins a les parts de més pluja de la Serra de Tramuntana i, en canvi, 
no es troba al Llevant. L'explicació s'hauria de cercar seguint l'evolució geolò- 
gica de Mallorca des de finals del Terciari fins a l'actualitat. Si aceptam que 
Mallorca i Menorca es separeren d'Eivissa i Formentera durant el Pliocè supe- 
rior, mentre que aquestes darreres illes no es separaren entre sí fins al quater- 
nari antic (CoLom, 1964), no resulta fàcil comprende l'afinitat de la part occi- 
dental de Mallorca amb Eivissa i amb les terres mediterrànies peninsulars i 
l'afinitat de la part oriental amb Menorca, fins i tot si es té en compte la divi- 
sió de Mallorca en dues illes, Oriental i Occidental, durant el Burdigalià, Tor- 
tonià i Messinia (Corom, 1978; Pomar, 1979). 


Aquestes consideracions ens han mogut a fer el present estudi amb un 
propòsit doble. D'una part, intentar conèixer, a la zona estudiada, (que en 

principi podiem considerar com a representativa de la Serra de Llevant), les- 
tructura general de la garriga o, dit d'una altra manera, els principals tipus 
estructurals de comunitat i les seves relacions dinàmiques. D'altra banda, in- ` 
tentar fer una caracterització ecològica, encara que molt provisional, de les 
principals espècies vegetals de garriga. ` 


Àmbit de l'estudi i metodologia. 


La zona estudiada és de 9 x 9 Rm, està situada a uns 390 37 de latitud 
Nord i 30 23' de longitud Est, en els termes municipals de So'n Servera i Sant 
Llorenç des Cardessar. Les parts més baixes i fèrtils estan ocupades pels con- 
reus i prats, mentre que quasi tota la vorera de mar està actualment urbanitza- 
da. Les 108 mostres estàn distribuïdes en funció dels principals tipus de subs-- 
trat geològic, així com dels principals tipus de vegetació (figura 1). Pel que fa 
als substrats, es distingeixen els següents (dels més antics als més moderns): 
Dolomies grises sense fòssils del Keuper Superior, calisses del Liàssic, Calisses 
del Juràssic, margues del Burdigalià, arenisques de grà gros del Mindel o del. 
Riss (marès de grà gros), arenisques del Wurm (dunes consolidades) i Quater- 
nari indiferenciat (al: luvions) (DARDER, 1932, I.G.M.E., Hojas 57 y 66, 1972, 
modificat per observacions personals de L. POMAR). Convé destacar que tota la 
Punta de N'Amer està assenyalada a tots els. mapes consultats com a Vindobo- 
nià, o sigui com a continuació del mantell vindobonià que s'exten per la vorera 
de mar desde el Cap de Regana fins a Cala Morlanda, amb l'única interrupció 
del trosset de Quaternari indiferenciat de la zona de Campos. Una anàlisi del 
terreny realitzat en companyia del Dr. Lluís Pomar, mostra clarament que no 
és tal Vindobonià, sino que és un quaternari de marès de gra groç format per 
dunes del Mindel o del Riss o per dunes més modernes, del Wurm cap a l'in- 
terior. D'altra banda el mapa més acurat ha resultat ser el de DARDER (1932). 
Pel que fa als terrenys de dolomies grises sense fòssils del Reuper superior, 

hem distinquit entre les dolomies que formen roques compactes i les que, per 
- fenómens geològics en els que no entram, estan disgregades de tal modo que 
amb un cop de martell s'esmicolen en grava més o menys fina. Pensam que, 
encara que geològicament sigui el mateix substrat, és molt possible que l'efecte 
sobre el creixement de les plantes sigui molt diferent en raò de la diferent 
penetrabilidad de les arrels. En. aquest darrer tipus de substrat es solen situar 
totes les graveres actuals o abandonades, del mateix modo que sobre els terre- 
nys de dunes del Mindel i el Riss es solen trobar canteres abandonades, ano- 
menades "pedreres". 

Fig. 1.— Zona d'estudi i situació aproximada de les mostres. 

Pel que fa a la vegetació, hem procurat incloure tots els tipus que es dis- 

tingeixen popularment, com són les “marines”, els “sivinars”, els “ullastrars”, 

s “pinars” i els restes "d'alzinars", ja que alzinars ben conservats ja no en 
queda cap. l 

La superfície de les mostres oscil-la entre els 100 i els 500 m2 segons els 
cassos, essent el criteri per a la determinació el que fos representativa d'una 
situació determinada. El nombre total fou 108. Es varen anotar moltes de va- 
riables, però per aquest treball sols es consideraran les segúents: la cobertura 
de les espècies arbòries i arbustives, així com les d'algunes herbàcies que, ja 
sigui pel seu tamany o biomasa com les carritxeres, ja sigui per considerar-les 
“a priori” com a possibles indicadores d'alguna condició ambiental, s'ha cregut 
convenient que entrin a l'anàlisi. Per les anàlisis factorials, les dades de cober- 
tura en tant per cent es passaren al còdig de Montpeller (GODRON et al., 1968), 
que s'ajusta aproximadament a la transformació X” = Arc Sinus log X, un poc 
modificat. Es va anotar també el tipus de substrat, característiques edafològi- 
ques i dades d'orientació i pendent. 

La taula de dades de cobretura per a les 40 espècies seleccionades, va ser 
sotmesa a anàlisi factorial del tipus de Components Principals (SEAL, 1964) i 
concretament es va aplicar el programa BMDP4M Factor Analysis-Double Pre- 
cision Versión de l'Universitat de Califòrnia tal com es fa al Centro de Cálculo. 
Electrónico del C.S.I.C. de Madrid, per tal de detectar grups d'espècies i agru- 
pacions de mostres separadament, forçant una de les anàlisis a concentrar tota 
la informació en 5 eixos i a l'altra arribant fins a 10. Convé indicar que, per a 
evitar una complexidat innecesària i al mateix temps el "renou estadístic", sols 
es varen incloure a la taula les espècies amb una frequència superior al 599. 


RESULTATS I DISCUSSIÓ. 


Distribució de les PRSE 


Encara que per a la perfecta validesa d'alguns dels resultats que s'exposa- 
ran seguidament la distribució de les mostres hauria de ser exactament aleató- 
ria sobre la zona escollida, la distribució real s’ aproxima tant a Paleatória que 
els resultats poden considerar-se com a molt aproximats a la realitat. 

La taula 1 mostra alguns estadístics de les 40 peses que entren a l'estu- 
di, així com el seu nom vulgar a la zona. 

A la figura 2 es mostra la situació d'algunes espècies (incloses o no a la 


Taula 1.- Frequència i cobertura mitjanes de les espècies. 





Nom científic Nom vulgar Frequència Cobertura mit Cobertura mit 


mitjana (96) jana a tota jana als llocs 
la zona on està 


o 5 5 gççmsçpsaçagççaa————————————————éÉÉÉ 


Ampelodesma mauritanicum Carritxera 73,1 15,77 21,56 
(Poiret) Durd. et Schinz. 

Arbutus unedo L. Arbosser 10,2 0,28 2,13 
Asparagus acutifolius L. Espereguera d'ombra 36,1 0,66 1,82 
Asparagus albus L. Espereguera de gat 24,1 0,48 2,00 
Asparagus stipularis Forsk Espereguera vera 26,9 0,40 - 1,48 
Asphodelus microcarpus Albons, porrasa, 40,7 0,83 , 2,05 
Salzm. et Viv. caramutxes 

Asteriscus maritimus (L.) Len. 12,0 0,27 2,23 
Brachypodium sp. Fenàs 73,1 12,96 17,72 
Calicotome spinosa (L.) Link. —Argelaga 10,2 2,26 22,18 
Ceratonia siliqua L. Garrover 7,4 0,10 1,38 
Cistus albidus L. Estepa blanca, de escurar 57,4 3,54 6,16 
Cistus monspeliensis L. Estepa negra . 53,7 1,56 14,09 
- Cistus salviaefolius L. 27,8 0,57 2,07 
Clematis flammula L. Herba de Sant Joan 6,5 0,09 1,43 
Chamaerops humilis L. Garballó 15,7 0,36 2,29 
Daphne gnidium L. ` Matapoll 10,2 0,18 1,73 
Dorycnium pentaphyllum Scop. 13,0 0,23 1,79 
Erica multiflora L. - Cipell 50,0 11,33 22,67 
Euphorbia dendroides L. Lletrera - 7,4 1,00 13,38 
Fumana ericoides (Cav.) Gaud. 11,1 0,27 2,42 
Genista lucida Camb. Gatova 23,1 : 6,71 29,00 
Juniperus phoenicea L. Sibina 27,8 3,36 12,10 
Launae cervicornis . — Gatovell 4,6 0,06 1,20 
(Boiss.) F.Q. et Rothm. 

Lonicera implexa Ait. Rotaboc 28,7 0,76 2,65 
Myrtus communis L. Murtà 4,6 0,45 9,80 
Olea europaea L. ` Ullastre, revell 78,7 6,57 8,35 
Osyris alba L. Ginestra : 6,5 0,19 3,00 
Phillyrea angustifolia L. Aladern de fulla estreta 41,7 2,93 7,02 
Pinus halepensis Miller Pí 63,9 23,35 36,55 
Pistacia lentiscus L. Mata, mata llentrisquera 100 18,41 18,41 
Quercus coccifera L. z 4,6 0,10 2,20 
Quercus ilex L. Alzina I 27,8 5,19 18,67 
Rhamnus alaternus L. Llampúgol 12,0 0,31. 2,62 
Rosmarinus officinalis L. Romaní 28,7 2,12 7,39 
Rubia peregrina L. 15,7 0,20 1,29 
Rubus ulmifolius Schott. Romagué 5,6 0,10 1,83 
Ruscus aculeatus L. Bolletes del Bon Pastor 10,2 0,19 1,82 
Ruta sp. Ruda 27,8 0,31 1,10 
Smilax aspera L. Aritja 38,0 1,71 4,51. 


‘Teucrium sp. 44,4 0,56 1,27 

taula 1) que son poc freqüents en aquesta zona, com son Astragalus balearicus, 
Euphorbia dendroides, Globularia alypum, Quercus coccifera i Thymelaea myr- 
tifolia. Convé indicar que Astragalus balearicus s'ha trobat a dues localitats 
molt pròximes, una de grava del Reuper Superior i l'altra de margues del Bur- 
digalià, amb cobertura total del 80 i del 100 per cent, amb alzina, ullastre, 
cipell, romaní i dues lianes (Lonicera implexa i Clematis flammula) entre d'al- 
tres. 
Es poden destacar alguns fets que es deriven de la citada taula. Així, per 
la seva freqüència podem dividir les espècies en les següents categories: 


Comunes (27599) 
Pistacia lentiscus i Olea europaea 


t 


Molt freqüents (75 a 50%) 
Ampelodesma mauritanicum, Brachypodium sp., Pinus halepensis, Cistus albi- 
dus, C. monspeliensis i Erica multiflora. 


Bastant freqüents (50 a 25%) 

- Teucrium sp., Phillyrea angustifolia, Asphodelus microcarpus, Smilax aspera, 
Asparagus acutifolius, Lonicera implexa, Rosmarinus officinalis, Cistus salviae- 
folius, Juniperus phoénicea, Quercus ilex, Ruta sp. i Asparagus stipularis. 


Poc freqüents (< 25%) 
Les 20 espècies restants. 

Pel que fa a la cobertura mitjana de les localitats on es troben, que po- 
driem assimilar a “abundància”, tendrem les classes següents: 


Cobertura molt alta (>25%) 
Pinus halepensis i Genista lucida. 


Cobertura alta (25 a 2099) 
Erica multiflora, Calicotome spinosa i Ampelodesma mauritanicum. 


Cobertura mitjana (20 a 1596) 
Quercus ilex, Pistacia lentiscus i Brachypodium sp. 


Cobertura un poc baixa (15 a 10%) 
Cistus monspeliensis, Euphorbia dendroides i Juniperus phoenicea. 

Fig. 2.— Situació d'algunes espècies poc freqüents al Llevant de Mallorca. 


48 i A. MOREY I A. GIL 


Cobertura baixa (10 a 5%) 
Myrtus communis, Olea europea, Rosmarinus officinalis, Phillyrea angustifolia i 
Cistus albidus. — 


Cobertura molt baixa (< 5%) 
Les 24 espècies restants. 


Finalment, pel que toca a la cobertura mitjana a totes les mostres, que 
vendria a representar una estimació de la mescla de freqüència i abundància, 
hem fòrmat les següents classes, conservant la nomenclatura anterior. 


Cobertura alta. 
Pinus halepensis. 


Cobertura mitjana. 
Pistacia lentiscus i Ampelodesma mauritanicum. 


Cobertura un poc baixa. 
Brachypodium sp. i Erica multiflora. 


Cobertura baixa 
Cistus monspeliensis, Genista lucida, Olea europaea i Quart ilex. 


Cobertura molt baixa. 
Les 31 espècies restants. 


Aquesta primera aproximació ja ens pot servir per a conèixer quines són 
les espècies que, en principi, juguen un paper més important a la dinámica 
d'aquestes comunitats. Si admetem que entre les espècies fisiognòmicament 
semblants hi ha una certa relació positiva entre la seva biomassa i la seva im- 
portància funcional dins l'ecosistema i que la cobertura es pot considerar com 
a una estimació àproximada de la biomassa, podrem arribar a les següents con- 
clusions. 

Entre les espècies arbòries, la dominat en el Ba és el pí, lo que es 
pot interpretar, bé com a una conseqüència del caràcter xèric i càlid d'aquesta 
zona que no permetria a molts d'indrets la insta-lació i la pervivència de l'alzi- 
nar, bé com a una degradació antropògena dels alzinars primitius que cubririen 
gran part del territori, bé com a l'acció conjunta dels dos fenómens. L'altíssi- 
ma freqüència actual de l'ullastre, tres vegades més alta que la de l'alzina, ens . 

fa pensar en la possibilitat que fins i tot l'alzinar climàtic primitiu: estàs acanto- 
nat a les parts més fresques i arrecerades, deixant molts de llocs al domini de 
l'ullastrar (hi ha vells toponímics que ho confirmen) que està actualment mes- 
clat amb les comunitats de romaní. D'altra banda, les zones més xèricas de la 
vorera del mar donarien unes comunitats especials dominades per la savina. 


ANÀLISI DE COMPONENTS PRINCIPALS. 


Com era d'esperar, la varianca explicada pels eixos està molt fraccionada, 
de modo que entre els tres primers no s'alcanga ni el 30% de variança i un 
60% els deu primers. Aquesta situació, no fa més que posar de manifest la 
gran complexitat d'aquestes velles comunitats que pateixen la influéricia huma- 
na des de fa mils d'anys amb més o menys intensitat. Donat que s'ha procurat 
escollir les mostres que fossin lo més homogènies. possible i, endemés, repre- 
sentatives de la composició mitja d'una àrea lo mès ampla possible, aquest 1 re- 
sultat significa que les comunitats estàn mal definides, relacionades unes amb 
les altres per diversos passos de degradació o recuperació. 


Eix Variança explicada Varianga acumulada 
A 11,1% 11,1% 
II 9,1% 20,2% 
II 8,090 28,2% 
IV 640 34,3% 
V 5,6% 39,9% 
VI i 4,9% 44,8% 
VII 4,390 49,1% 
VIII 3,9% 53,0% 
X 3,1% 56,7% 
X 3,5% 60,2% 


.Per a conèixer l'estructura de les comunitats a la zona estudiada lo millor 
és veure quines son les espècies que marquen la direcció de variació de cada 
eix, per a la qual cosa hem forçat l'anàlisi a comprimir la informació en deu 
eixos que es sotmeten a rotació i després les espècies s’ordenen segons Peix al 
‘que contribueixen amb més intensitat i dins aquest eix per ordre d'importán- 
cia. i 
D'aquesta manera es tenen grups d'espècies amb tendència a anar juntes, 

és a dir de formar associacions. S'ha d'entendre que aquest grups formats úni- 
cament son vàlids en principi per a l'àrea estudiada i sols es poden generalitzar 
per àrees més grans quan hi ha coincidència amb estudis d'altres zones. Les 
associacions formades es mostren a la Taula 2. 


La direcció de variació positiva del primer eix va marcada per les espècies 
Erica multiflora, Phillyrea angustifolia, Arbutus unedo i Pinus halepensis, a les 
que s'oposen, marcant encara que més dèbilment la part negativa de l'eix, la 
Pistacia lentiscus, Asteriscus maritimus i Asparagus stipularis principalment 
(taula 2). Es tracta de pinars amb abundància de cipells i aladern i també d'ar- 
bossers, assentats sobre dunes relativament modernes (del Wurm) i també so- 
bre les graves dolomítiques del Reuper superior. Crida l'atenció la presència. 
de Parbosser com a característica d'aquesta comunitat, perquè es sol donar 
com a pròpia de l'alzinar, com ho fan Forcu (1981), que l'inclou a l'alzinar 
baleáric (Cyclamini-Quercetum ilicis) i també BoLos, MOLINIER i MONSERRAT ` 
(1970) pels alzinars menorquins. A Mallorca, hem observat moltes vegades els 
arbosers a associacions pioneres després d'incendi gràcies a la seva prodigiosa 
capacitat de rebrotament, i també als alzinars, sempre que no siguin massa es- 
pessos i que estiguin perturbats, per lo que pensam que la seva presència als 
alzinars, lo mateix que la del cipell és secundària. Aquestes espècies no es tro- 
ben mai o quasi mai sobre les comunitats pròximes al mar sobre substrat de 
dunes més antigues (del Mindel o el Riss) on hi abunda la sivina, les mates 
tenen una gran cobertura i l'esparraguera vera és molt característica. El pi 
blanc, que mai no és considerat com a integrant important de cap associació 
des del punt de vista fitosociològic, surt aquí com a espècie que marca amb 
molta de força la direcció de variació del primer eix, és a dir, que es pot con- 
siderar com a espècie que caracteritza algunes de les associacions (aquest fet es 
repeteix quan s'apliquen altres tipus d'anàlisi, com per exemple la de corres- 
pondències). I en aquest cas no es tracta d'un artifici metodològic o lo que 
podrien anomenar un artefacte de la metodologia un poc sofisticada usada 
aquí, perquè, usant les mateixes tècniques a comunitats semblants de Galícia, 
on el pi (en tal cas el Pinus pinaster) es alòcton i d'introducció relativament 
recent, mai no va sortir el pi com a integrant d'associacions, sino al contrari, 
quasi bé no distinguia l'anàlisi entre les comunitats arbustives (“tojales”) i els 
pinars amb sotobosc arbustiu, recolzant la idea que ja es tenia per observació 
directa de que allà els pinars no son més que cultius de pins sobre comunitats 
de matorral (ANTELO, ESCUDERO i Morey, 1980). 


El segon eix està format pels sivinars més o menys degradats, pròxims al 
mar sobre dunes quaternàries del Mindel i el Riss on la sivina està acompanya- 
da per l'esparraguera vera, els aubons, que amb els olorosos Teucrium ocupen 

Taula 2.- Comunitats discriminades per l'Anàlisi Factorial de Components principals amb 
l'extracció de deu factors. Entre parèntesi les espècies que també formen part del grup, 
però que son més pròpies d'altres. 


Comunitats Espècies que les formen 


(Eixos) 


H 


II 


IV 


VI 


Erica multiflora 
Phillyrea angustifolia 
Arbutus unedo 

Pinus halepensis 
(Cistus salviaefolius) 
(Asparagus acutifolius) 


Juniperus phoenicea 
Asparagus stipularis 
Teucrium sp. 
(Asphodelus microcarpus) 


Asparagus albus 

Olea europaea 
Euphorbia dendroides 
(Asphodelus microcarpus) 
(Ruta sp.) 
(Brachypodium sp.) 


Asparagus acutifolius 
Ruscus aculeatus 
Smilax aspera 
Rhamnus alaternus 
(Quercus ilex) 
(Pistacia lentiscus) 
(Lonicera implexa) 


Osyris alba 
Myrtus communis 
Ceratonia siliqua 
Quercus ilex 


Fumana ericoides 
Quercus coccifera 
(Chamaerops humilis) 
(Ruta sp.) 


y 


Espècies oposades 


(Pistacia lentiscus) 
(Asparagus stipularis) 
(Asteriscus maritimus) 


Ampelodesma mauritanicum 
(Lonicera implexa) 
Calicotome spinosa 
(Rhamnus alaternus) 
(Quercus ilex) 


Cistus monspeliensis 

els nombrosos espais sense vegetació y també el romaní. També es caracterit- 
zen per la manca de carritxeres que, llevat d'aquesta comunitat i l'anterior, són 
components inevitables de totes les altres. 


Els dos redols amb Euphorbia dendroides han estat intencionadament so- 
bremostrejats, per lo que al tercer eix surt, potser un poc artificialment una 
agrupació amb aquesta espècie acompanyada de l'esparreguera de gat, l'ullas- 
tre, la ruda i els aubons, que també caracteritzen l'anterior associació. 

Els eixos 4 i 5 tenen una significació especial, perquè tenen a l'alzina com 
a nexe d'unió. Es pot interpretar com a dues comunitats d'alzinar més o menys 
degradat, o diferent per les condicions ambientals. La primera té com a com- 
ponets a més de l'alzina, l'esparraguera d'ombra, les bolletes del Bon Pastor, 
l'aritja i el llampúgol, així com el rotaboc. També està caracteritzada per l'ab- 
sència de les dues estepes més freqüents (C. albidus i C. monspeliensis), lo que 
indica que es tracta de comunitats climàciques o quasi climàciques, que també 
es dedueix de la presència de dues lianes. Al segon tipus d'alzinar o de vestigi 
d'alzinar, acompayen a l'alzina, Osyris alba, la murtera i el garrover. La pre- 
sència de Myrtus communis sembla indicar llocs on la humitat del sòl és persis- 
tent i pot ser per aquesta causa hi ha garrovers, restes dé cultius molt antics. 


El conjunt d'espècies de la primera d'aquestes comunitats marcades per 
l'alzina coincideix quasi completament amb les que en fitosociologia diversos 
autors donen com a característiques de l'alzinar baleàric, (BoLos et al., 1970, 
Forca, 1981), encara que hi ha diferències, com per exemple el cas, ja citat de 
Parbocer, que en el nostre cas marca altres comunitats més degradades o de 
llocs més àrids. Tal com passa també a Menorca (BoLos et al. 1970) l'espècie 
que dona nom a l'alzinar baleáric (Cyclamini-Quercetum ilicis), el Cyclamen 
balearicum, és molt poc freqüent al llevant de Mallorca i es troba sols a les 
encletxes dels penyassegats, mentre que el Cneorum tricoccon que a Menorca 
es molt rar, a la zona estudiada no l'hem trobat. També convé destacar que 
les dues estepes més comunes no estan mai presents als restes d'alzinar 
d'aquesta zona, mentre que almenys C. albidus sembla que es troba a altres 
alzinars mallorquins (FoLcH, 1981). A la segona de les comunitats, que tenen 
aparència de pinars sobre grava, en demés de Osyris alba hi ha la murtera, 
que és més bé característica de Oleo-Ceratonion, encara que també es trobi als 
alzinars (FoLcH, 1981), essent comú als alzinars menorquins, lo que s'explica 
per la gran pluviositat de l'illa (BoLos et al. 1970). A Mallorca, la distribució 
de la murta sembla lligada no sols a la pluviositat, sinó també a la dinàmica de 
l'aigua al sòl (vores de torrent, sòls que mentenen l'humitat). 


Els següents eixos ja porten poca informació, però marquen associacions 
molt concretes, com el cas del coscoll (Quercus coccifera) amb la Fumana eri- 

‘coides, acompanyades de la. ruda i el garballó. Es tracta de comunitats tèrmi- 
ques i de llocs secs (Eix 6). Els següents eixos en canvi, mostren una associa- 
ció de llocs més humits, amb Daphne gnidium i Calicotome spinosa juntament 
amb el fenàs (recordem que es va fer l'estudi a l'estiu d'un any molt sec que 
podia afectar a la presència de fenàs a les parts més àrides). Dels tres darrers 
eixos l'agrupació més interessant és la formada per l'endèmica Launaea cervi- 
cornis i Asteriscus maritimus. Es troba únicament als indrets més batuts de les 
roques de la vorera de mar. Representa el punt de màxim stress de l'àrea estu- 
diada i l'associació ens ve caracteritzada per l'absència de nombroses espècies, 
que son molt freqüents a la zona, pero que no poden implantarse o ho fan 
difícilment als citats paratges, com són les dues estepes més corrents, la carrit- 
xera, i just i tot la: mata llentrisquera, que quasi no hi arriba per: a no citar 
totes les espècies d'ambients més humits o protegits. 


Analisi sobre cinc factors 


Amb la finalitat d'aconseguir una agrupació en associacions de major enti- 
tat, es va fer una altra anàlisi de components principals, però forçant ara a 
reduir la informació sols dins cinc eixos. D'aquest modo, es varen obtenir els 
resultats indicats a la Taula 3. 

En aquest anàlisi el primer eix ens mostra dues associacions contraposa- 
des, la de la part positiva formada per l'esparraguera de gat, l'ullastre, i l'Eup- 
horbia dendroides acompanyades pel fenàs i els albons que indiquen l'existèn- 
cia d'espais oberts, (eix 3 de l'analisi anterior), i la de la part negativa formada 
pel cipell, l'aladern, l'arbocer, el pi i el Cistus salviaefolius (Primer eix de 
l'anàlisi anterior). La contraposició d'aquestes dues associacions sembla lligada 
al tipus de substrat, format sempre per substrats compactes al primer cas, que 
causen uns sòls de poca potència i segurament de règim més xèric, mentres 
que el cipell i acompanyants es troben sempre, bé sobre sòls de marés molt 
blan (dunes del Wurm), bé sobre dolomies grises del Keuper superior molt 
esmicolades (grava), que segurament permeten una bona penetració de les 

arrels i constitueixen un sistema edàfic més humit. 

El segon eix reuneix a la part positiva dues de les associacions de l'ante- 
rior anàlisi, la dels sivinars (Juniperus phoenicea, Asparagus stipularis, Teu- 
crium sp., Asphodelus microcarpus i Rosmarinus officinalis) i l'associació for- 
mada per Asteriscus maritimus i Launaea cervicornis. Realment, aquesta sego- 
na associació podria considerarse com a una part de l'anterior essent la sivina 
el nexe d'unió, ja que pot arribar a les zones de més stress on es troben 

Taula 3.- Comunitats discriminades per l'Anàlisi com ef de la taula anterior, però forçant a 
resumir l'informació en cinc factors. La simbologia també igual que l'anterior. 


Comunitats Espècies que les formen 


(Eixos) 


II 


Asparagus albus 

Olea europaea 
Asphodelus microcarpus 
Brachypodium sp. 
Euphorbia dendroides 
(Pistacia lentiscus) 


Asparagus stipularis 
Juniperus phoenicea 
Teucrim sp. 

Asteriscus maritimus 
(Asphodelus microcarpus) 
(Rosmarinus officialis) 


- Smilax aspera 


Asparagus acutifolius 
Ruscus aculeatus 
Rhamnus alaternus 
(Lonicera implexa 
(Clematis flammula) 


Osyris alba 

Myrtus communis 
Ceratonia siliqua 
(Phillyrea angustifolia) 
(Quercus ilex) 

(Pinus halepensis) 
(Arbutus unedo) 
(Erica multiflora) 
(Cistus salviaefolius) 


Fumana ericoides. 


, Ruta sp. 


Quercus coccifera 

Chamaerops humilis 
(Cistus salviaefolius) 
(Clematis flammula) 


_ Espècies oposades 


Erica multiflora 
Phillyrea angustifolia 
(Pinus halepensis) 
(Cistus salviaefolius) 
(Arbutus unedo) 


Ampelodesma mauritanicum 
(Calicotome spinosa) 
(Lonicera implexa) 

(Daphne gnidium 

(Rhamnus alaternus) 

(Rubia peregrina) 


Cistus monspeliensis 
(Rosmarinus officinalis) 
(Dorycnium pentaphyllum) 
(Cistus albidus) 


(Ampelodesma mauritanicum) 


(Ampelodesma mauritanicum) 
(Pistacia lentiscus) 

aquestes derreres espécies. La part negativa d'aquest eix no sembla tenir massa 
significació, reunint aquelles espécies que mai no penetren a les zones ocupa- 
des per les dues associacions anteriors, com és el cas, per exemple, de les car- 
ritxeres. -: : 


Las dues comunitats que tenen en comú la presencia de l'alzinar tornen 
venir a diferents eixos, de modo que els 3 i 4 reprodueixen quasi exactament 
les dels eixos 4 i 5 de l'anàlisi anterior. Hi ha, no obstant, qualque diferència 
que convé comentar. Així als restes d'alzinar amb esparraguera d'ombra, bolle- 
tes del Bon Pastor, aritja, llampúgol i rotaboc, endemés de l'absència de les 
estepes, s'hi uneix la del romaní, i el Dorycnium pentaphyllum. També a les 
comunitats d'alzinar amb Osyris alba, Myrtus communis i Ceratonia siliqua s'hi 
uneixen en aquest anàlisi altres espècies (que formen de per sí una altra comu- 
nitat a la part negativa del primer eix), com són el cipell, l'aladern, l'arbocer, 
el pi i el Cistus salviaefolius. Aquesta comunitat, per tant, surt dues vegades al 
mateix anàlisi, a la part negativa del primer eix i a la part positiva del quart, 
en aquest cas, però, unida a unes espècies vestigi de. vells alzinars. El compor- 
tament del pi a les dues comunitats d'alzinar ens donarà la clau de la diferèn- 
cia. Els alzinars més ben conservats són els que contenen Ruscus aculeatus, 
Asparagus acutifolius, Smilax aspera, Rhamnus alaternus i Lonicera implexa i 
no tenen pins (aquesta espècie a totes les anàlisi tén signe oposat com a factor 
de càrrega a les anteriors). En canvi els altres restes d'alzinar, o sigui els que 
contenen Osyris alba, Myrtus comunis i Ceratonia siliqua semblen ser alzinars 
degradats degut al procés de sustitució de l'alzina pel pi, cosa que, com és 
natural, passa als llocs més àrids on el pi pot dominar millor l'alzina i també és 
més facil que es produexin incendis. Una altra característica d'aquests restes 
d'alzinar seria la seva capacitat de frenar l'expansió de les carritxeres. 

Finalment l'eix 5 forma l'agrupació de Quercus coccifera i Fumana ericoi- 
des juntament amb la ruda i el garballó, amb absència de mates i carritxeres. 

Amb aquesta informació, podem fer un resum provisional de les comuni- 
tats de garriga i marina de la zona estudiada amb les seves característiques 
- ambientals i la seva significació dins la història de les transformacions d'aques- 
tes comunitats amb el temps. 


1) Alzinars més conservats. Tenen com a espècies característiques Quer- 
cus ilex, Ruscus aculeatus, Asparagus acutifolius, Smilax aspera, Rham- 
nus alaternus i Lonicera implexa. El.caràcter climàcic es demostra per la 
dificultat que tenen per penetrar-hi les espècies pioneres com Cistus albi- 
dus i C. monspeliensis, així com per la importància de les dues lianes. 
Es localitzen preferentement baix dels penya-segats de les montanyes a 
llocs més o menys arrecerats. Aquesta comunitat seria equivalent, en 

certa manera a la que FoLcH (1981) anomena alzinar baleàric (Cyclami- 
ni-Quercetum ilicis (O. de Bolós et R. Mol.) O. de Bolós 1965), peró en 
aquesta área sols queda qualque vestigi de Cyclamen balearicum a algu- 
na encletxa dels penya-segats i mai al sol de l'alzinar. Endemés hi man- 
ca Parbocer, que en aquesta zona s'associa més bé amb els pinars amb 
cipell sobre dunes del Wurm i sobre graves. Igualment, a poc que hi 
hagi prou cobertura d'alzines no hi entren ni l'ullastre, que es troba a 
llocs més árids, ni molt menys les estepes pioneres com son Cistus albi- 
dus i C. monspeliensis. Tant l'arbocer, com l'ullastre com aquesta prime- 
ra estepa queden incloses dins l'alzinar per l'autor abans citat i també 
passa lo mateix en el cas dels alzinars de l'occident de Mallorca, com 
hem pogut comprovar (GARCIA—PLE i MOREY, en preparació). Hi ha, per 
tant una notable diferència entre els alzinars de l'orient de l'illa i els de 
la part occidental, que són els que ocupen un àrea més extensa i que 
semblen més ben conservats, però que moltes vegades lo únic que con- 
serven és la cobertura arbòria que els dóna una apariència molt espone- 
rosa, estant en canvi molt degradats als estrats arbustiu i herbaci per 
l'acció del ramat (porcs i ovelles principalment). Quan es fa referència a 
l'alzinar baleàric, generalment conten sols els alzinars de la Serra de 


T ramuntana mallorquina. 


2) Alzinars degradats. Encara que tenen alzines, sol dominar el: pii a 
senten algunes espècies característiques del alzinar, com Osyris alba, 
Myrtus communis. Estan sobre graves- del Keuper superior a indrets A 
mits i amb algun vell garrover, testimoni únic d'antics conreus. Ni a 
aquets alzinars ni als anteriors hi penetra l'ullastre, com passa a altres 
indrets (GARCIA-PLE i MOREY, en preparació). 


3) Pinars amb cipell. Situats sobre marès quaternari (dunes del Wurm) i 
sobre graves del Reuper superior tenen com a característiques, a més de 
l'Erica multiflora, Phillyrea angustifolia, Arbutus unedo i Cistus salviaefo- 
lius. Hi ha alguna alzina aïllada, per lo que es podria tractar d'alzinars 
molt degradats per acció antropògena o també, donat que els pins són 
vells indicant que no hi ha hagut perturbacions recients, comunitats on 
l'alzina ja es troba en el séu límit ecològic per falta d'humitat, ja que es 
localitzan a indrets relativament secs i càlids. També hi ha, com a acom- 
panyant alguna sivina als llocs més pròxims al mar, enllaçant d'aquesta 
manera amb la seguent comunitat. 


4) Marines amb sivina. A algunes zones poden formar vertaders sivinars. 
Tenen .com a característiques Asparagus stipularis, Teucrium sp. i Ros- 

marinus officinalis. Es troben sobre marès de gra gros (dunes del Mindel 
i el Riss), pròximes al mar i amb notòria influència dels vents i gotes 
d'aigua marina, que juntament amb la baixa pluviositat produeixen un 
notable stress. On la influència marina es fa més intensa, lo que es ma- 
nifesta en què la vegetació és molt més clara i quasi totes les espècies 
formen coixinets, hi ha una comunitat que es pot considerar com a una 
subcomunitat de l'anterior, caracteritzada per la presència de l'endèmica 
Launaea cervicornis i Asteriscus maritimus. La sivina i el romaní formen 
el nexe d'unió entre aquestes comunitats. 


5) Ullastrars amb lletreres. A pesar de què l'ullastre es troba pràctica- 
ment per tot (freqúéncia de prop del 80%) hi ha pocs ullastrars ben 
conservats on domini aquesta espècie clarament. A molts de llocs l'ullas- 
tre va acompanyat per Euphorbia dendroides i per tot per Asparagus al- 
bus. Es troben preferentement sobre calisses dures, a sols poc profunds 
de pendent mitjana i llocs de stress, però sense influència marina clara. 


6) Comunitats amb Quercus coccifera. El coscoll és molt poc freqüent al 
llevant de Mallorca, però als escassos indrets on es troba va acompanyat 
per Fumana ericoides, amb un coeficient d'associació molt alt, i també pel 
garballó i la ruda. No sabem si aquesta presència de coscoll és un relicte 
de comunitats que tenien més extensió o si, per contra, és un cas d'invasió 
més o menys pròxima en el temps. En tot cas es troba sempre sobre sòls 
permeables (marès o graves) amb important presència del cipell. 


Les associacions formades amb aquesta tècnica tenen, com s'ha vist, una 
bona semblança amb les que resulten de l'aplicació de mètodes fitosociològics, 
però tenim l'excepció de l'associació Rosmarino-Ericion p.p. en qualsevol de 
les seves variants, que no es posa de manifest degut a les característiques de 
persistència del cipell, capaç de trobar-se a les comunitats més pioneres des- 
prés d'icendi i també dins l'alzinar quasi climàtic (GARCIA—PLE i MOREY en pre- 
paració) i degut també al comportament irregular i difícil d'interpretar del ro- 
maní no sols a aquesta zona, sino a tot Mallorca. 

“Tot això fa pensar més bé en unes comunitats bàssiques d'alzinar i d'ullas- 
trar que se repartirien en principi les localitats de l'interior en funció del grau . 
d'humitat i que serien invadides les dues per els pinars, i les marines amb sivi- 
na dominant els llocs d'influència marina i substrat de marès. l 

© La figura 3 mostra esquemàticament les possibles relacions entre les comu- 
nitats citades en relació a condicions ambientals actuals i a processos de degra- 
dació. 

DEGRADACIÓ DE L'ALZINAR 


HUMTIPROTEGT —€— HUMIT ——————b. SEC, SOL PERMEABLE 


Alzinar degradat a Comunitat amb 
amb Osyris alba > Quercus coccifera 


i Fumana ericoides 


Pinar amb Erica multiflora 


Alzinar ben conservat 
amb Ruscus aculeatus ai 5 





INFLUÈNCIA MARINA 


ESCASSA O NULLA 





INTENSA 

Ullastrar $ Marines Marines 
amb Asparagus albus y amb Juniperus phoenicea mb, amb Launaea cervicornis 
i Euphorbia dendroides Sivinars i Asteriscus maritimus 
torbia dendroides Astenscus maritimus 


Fig. 3.— Relacions entre les principals comunitats detectades. 


ECOLOGIA DE LES PRINCIPALS ESPÈCIES. : 


Entre les espècies arbòries, és clar que el pi és la més important a l'area 
estudiada. Contrariament a lo que ha passat al veinat terme d'Artà, a Son Ser- 
vera i Sant Llorenç els pinars han sufert relativament pocs incendis, lo qual es. 
manifesta en la magnitud de l'àrea coberta de pinars encara a l'actualitat i en 
el fet de què la piròfita més característica, el garballó, hi és sols amb caràcter 
residual (qualque exemplar mig perdut per la garriga). El pi és, sens dubte, 
l'espècie de major biomassa a la zona. L'alzina i l'ullastre, màxims representats 
de les dues comunitats més importants a la zona desde el punt de vista fitoso- 
ciològic (el Quercion ilicis Br.-Bl.(1931) 1936 juntament amb el Rosmarino- 
Ericion Br.-Bl,(1931) i l'Olea-Ceratonion Br.-Bl.1936) tenen quasi el mateix 
valor a l'índex conjunt de cobertura i freqüència, però en el cas de l'alzina 
aquesta valoració vé donada per l'existència de restes d'alzinar que encara con- 
serven una cobertura d'alzines molt alta. Son alzinars que ocupen superficies 
molt petites (mai no arriben a una Ha) a llocs ombrívols i poc accessibles de 
les garrigues i que pot ser hagin sofert un sobremostreig en aquest estudi, i la 
resta son alzines aillades que queden com a possible testimoni d'antics alzinars 

transformats en pinars o en garrigues de carritxeras a l'actualitat. En canvi 
l'ullastre, molt clares vegades constitueix un verdader ullastrar, però es troba 
present quasi per tots arreu, bé com a arbrets aillasts que surten per altura 
damunt tots els arbusts, bé en forma arbustiva als indrets de més stress. 
Aquesta presència generalitzada, però en baixa cobertura, es reflexa en el seu 
baix coeficient de variació sols comparable al de la mata. 


- Malgrat la força del turisme en aquesta zona que la fan la més important 
de Mallorca fora de la Badia de Palma, encara es conservan quasi tots els sivi- 
nars. Juniperus phoenicea ocupa tota la punta de N'Amer i áreas adjacents 
desde els darrers restes del gran sistema de dunes actuals que fins fa pocs anys 
anaven de S'Hort de Ca S'Hereu (avui Cala Millor) a Cala Nau, fins als subs- 
trats quaternaris més antics de marès del Mindel o del Riss, i forma un parell 
d'asociacions ben definides. l 

Entre els arbusts, el més característic de tota Párea (i de tota Mallorca) és 
sens dubte la ubíqua Pistacia lentiscus, que a més de la seva freqüència té una 
cobertura molt alta. Es tracta d'una espècie extraordinariament ben adaptada a 
aquest ambient en el què pot resistir totes les condicions que es donen gràcies 
a una estratègia del tipus de la K de modo que una vegada nascuda no hi ha 
cap circunstància capaç de matar-la (Miro i Morey, en preparació). Es troba a 
totes les comunitats climátiques de la zona, tant a les dels llocs diguessim més 
favorables on hi quedan fragments de vells alzinars com a les de major stress, 
com les dels indrets rocosos vora la mar a les zones més batudes acompanyant 
la sivina i fins i tot el gatovell i l'Asteriscus maritimus, però també, forma part 
de les comunitats pioneres després d'incendi o de qualsevol altra factor distur- 
bant grácies principalment a la seva capacitat de rebrotament a partir de la 
base de la soca, perquè, malgrat de tenir una forta producció de llavor, la 
producció de nous individus per aquest mètode es quasi nul-la en la major part 
de circunstáncies, com es dedueix del petit nombre de plàntules que es troben 
a la garriga tant en condicions normals (Miro i MOREY, en preparació) com 
després d'incendi. Aquesta capacitat de viure en condicions tan diverses, sem- 
.bla lligada a una versatilitat de comportament que es manifesta externament 
amb una variabilitat morfològica molt acusada que convendria estudiar, ja que 
probablement es trobarien diversos ecotips. 


Després de la mata, l'arbust més abundant a la zona és l'Erica multiflora 
omnipresent sobre els substrats de dunes quaternaries (marès de gra gruixat 
més o manco consolidat) i sobre tot damunt un substrat tan característic de 
tota la Serra de Llevant com les dolomies grises i sensa fòssils del Reuper su- 
perior (DARDER, 1932). Als llocs més favorables la cobertura pot arribar al 
70% però a les zones menys favorables, com, per exemple, a moltes zones 

dominades per les carritxeres i les mates, es presenta en forma de vells exem- 
plars aillats, que semblen vestigis d'un altre tipus de vegetació que va desapa- 
réixer per a donar pas a Pactual degut a intervencions humanes (segurament 
mitjançant incendis). Aquesta espècie es considera que forma, juntament amb 
el romaní, una de les associacions de degradació de l'alzinar (el Rosmarino- 
Ericion Br.-Bl. 1931), però tant les diferents anàlisis factorials aplicades com el 
simple estudi de la taula de correlació entre espècies mostren clarament que no 
estan associades ni positiva ni negativament. Aquest fet, juntament amb la cu- 
riosa distribució del romaní en aquesta zona i a tot Mallorca ens alerta respec- 
te a les particularitats de la vegetació a les Balears, molt difícilment assimilable 
a associacions fitosociològiques més generals que es donen al continent, com ja 
hem vist. l 

El romaní, és una espècie de comportament molt difícil d'interpretar a 
questa zona. No presenta correlacions positives fortes amb cap altra espècie 
arbustiva i sols certa associació amb la presència de Teucrium, lo que la lliga- 
ría a certes condicions d'aridesa. Mai no supera una cobertura del 25% i mol- 
tes vegades es presenta de modo similar al cipell com a presències aillades en- 
mig de la garriga. La seva capacitat de sobreviure en condicions molt variades 
juntament amb la seva variabilitat morfològica aconsella un estudi intensiu 
d'aquesta espècie. 

Del mateix ordre que la del cipell és la freqüència de les dues estepes més 
abundants a l'àrea i segurament a tot Mallorca en conjunt, Cistus monspelien- 
- sis i C. albidus. Son les dues grans espècies pioneres de les garrigues i marines 
mallorquines, amb una estratègia de la r molt clara invadint els espais que han 
esdevingut fortament perturbats pel foc o per altres causes mitjançant una im- 
presionant dispersió de llavors, que produeixen una presència massiva de plán- 
tules. Quan es produeixen petits incendis enmig de la garriga la invasió per 
plàntules d'aquestes estepes pot ser quasi inmediata i en densitats que arriben 
en qualque mostra, a una mitjana de 16 plàntules per m2 (MOREY, en prepara- 
ció). Una vegada instal-lades, es veu que no són facilment desplaçades per les 
espècies de l'estratègia de la K, per lo que poden conviure durant molt de 
temps amb elles. Així no es d'estranyar que es trobin quasi a totes les associa- 
cions, lo que es manifesta en el fet de què, a pesar de trobar-se al menys a la 
meitat de les localitats estudiades (entropia màxima) sols tenen una correlació 
positiva significativa entre sí i amb les carritxeres (sobre tot C. monspeliensis) 
essent indiferent a totes les altres. Malgrat aquesta gran persistència, quan la 
vegetació s'estabilitza cap a la clímax, van desapareguent, de modo, que, per 
exemple, no es troben als alzinars o restes d'alzinars, com veurem més-ende- 
vant. La inclusió d'aquestes espècies a la composició de l'alzinar baleàric 

(ForcH, 1981) es deguda, probablement, a la freqüent degradació per l'home 
(alzinars aclarits per obtenir carbó) del sotobosc de l'alzinar, i fins i tot de les 
pròpies alzines, cosa molt freqiient a la Serra de Tramuntana (recordem la for- 
ta heliofilia de les estepes). Ja l'autor citat admet la dificultat que presenta 
l'estudi dels alzinars mallorquins per la seva varietat, des dels alzinars de la 
muntanya amb marfull i sotobosc espès, fins als que quasi nò tenen més que 
alzines. D'altra banda, no són espècies molt resistents a condicions de stress. 
A la zona del Cap Blanc hem comprovat que és l'espècie arbustiva més afecta- 
da per l'acció del vent fred portador de gotetes d'aigua de mar, i encara així és 
l'arbust de major densitat i cobertura a la zona (Miro i Morey, en prepara- 
ció). l'altre estepa, C. salvifolius, té un comportament molt diferent, la seva 
freqüència és la meitat que la de les altres i la seva cobertura mitja és molt 
baixa. Endemés, no té un caràcter tan clar de peonera i té correlacions positi- 
ves fortes amb altres espècies per la qual cosa forma part d'associacions més O 
menys ben definides. 


Ja Punica espècie arbustiva que queda amb freqüència alta, quasi el 50%, 
és l'aladern de fulla estreta que, com el romaní, mai no passa del 25% de 
cobertura. Però hi ha dues espècies de lleguminoses, la gatova i Pargelaga que 
tenen un interés especial. La Genista lucida, com és sabut és un endemisme 
mallorquí, d'una pirogènia estraordinària, perqué reuneix les condicions de po- 
der començar a encendre's a temperatura bastant baixa gràcies a les seves espi- 
nes molt espesses i seques a la part baixa de la mata, i també d'abastar ràpida- 
ment temperatures molt altes, per lo que se l'ha usada tradicionalment a la 
zona per a començar foc i per a socarrar el porc el dia de les matances, entre 
altres usos. La distribució d'aquesta espècies és força curiosa, tant a nivell de 
tot Mallorca, com a la nostra zona d'estudi. Sols es troba a la Serra de Levant, 
que és on és més freqüent i abundant, a la part occidental de la Serra de Tra- 
muntana des d'Andratx fins a Gènova, però amb un corredor que va de Lluc- 
major a Felanitx passant per Porreres que quasi uneix les dues zones indica- 
des. Els límits de l'àrea de distribució estan molt ben definits, com passa tam- 
bé dins la nostra zona d'estudi. En aquesta zona té un frequència inferior al 
25%, però alcança cobertures del 85% amb un valor mig de prop del 30%. Té 
una clara preferència per els substrats de grava (dolomies grises del Reuper 
superior), però també es troba a alguns altres. La seva floració a finals de 
gener, no a Maig com indica segurament per error BONAFÉ (1977) ens fa pen- 
sar en una precedència d'indrets més càlids, probablement del nord d'Àfrica, 
lo que estaria d'acord amb la idea d'alguns autors que parlen d'afinitats africa- 
nes (BoLos, 1969). La persistència a Mallorca s'hauria vist afavorida per l'ailla- 
ment i els incendis més o menys freqüents (la seva àrea de distribució coinci- 

deix en gran part amb la del garballó, que també sembla ser una espècie molt 
piròfita). Calicotome spinosa, en canvi, es molt menys frequentment però té 
característiques molt similars quant a abundància local (hem trobat cobertures 
fins al 65% amb una mitja de quasi 25%). Encara que la taula de correlacions 
no ho manifesti, degut a la baixa frequència de les dues espècies, l'observació 
no sols a la zona d'estudi, sino també a altres indrets mostra l'existència d'una 
exclusió de les dues espècies que probablement sigui de naturalesa competitiva. 

De les espècies herbàcies hem de destacar la carritxera que, si exceptuam 
els sivinars i la garriga sobre dunes de Punta de N'Amer, està pràcticament 
per tot (així i tot a les tres quartes parts de les localitats) i té una cobertura 
mitja altíssima, superior a la majoria d'arbusts. Les carritxeres han tengut una 
gran importància a l'economia rural, ja que s'aprofitaven com a pastura quan 
eren tendres i per a fer cordes, vencisos i altres utensilis quan eren granades. 
L'altra gramínia important és el fenàs, que aquí hem juntat totes les espècies 
de Brachypodium, encara que quasi tot sigui de l'espècies B. phoenicoides. La 
baixa altura d'aquesta herba, en contrast amb la de les carritxeres, li dóna un 
paper molt diferent. En aquest cas, la cobertura total no ens diu gran cosa, 
perquè segons els casos l'espècie ocupa preferentement les parts obertes o bé 
es troba només arrecerada baix dels arbusts cercant un microclima favorable. 

